หุ้นโซลปิดบวก 0.71% ขานรับหุ้นซัมซุงพุ่ง
หุ้นโซลปิดบวก 0.71% ขานรับหุ้นซัมซุงพุ่ง
13 มิ.ย. 2560

ดัชนีคอมโพสิตตลาดหุ้นเกาหลีใต้ปิดบวกในวันนี้ เนื่องจากนักลงทุนเข้าช้อนซื้อหุ้นเทคโนโลยี เช่น ซัมซุง อิเล็คโทรนิคส์ และแอลจี ดิสเพลย์ ขณะที่เงินวอนอ่อนค่าเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) ปรับตัวขึ้น 16.83 จุด หรือ +0.71% ปิดที่ 2,374.70 จุด โดยมีปริมาณการซื้อขายปานกลาง 316 ล้านหุ้น มูลค่า 5.56 ล้านล้านวอน (5.1 พันล้านดอลลาร์) โดยมีหุ้นบวกทิ้งห่างหุ้นลบในสัดส่วน 571 ต่อ 222
ทั้งนี้ ดัชนีดาวโจนส์ตลาดหุ้นนิวยอร์กปิดลบเมื่อคืนนี้ (12 มิ.ย.) โดยตลาดได้รับแรงกดดันจากการร่วงลงของหุ้นกลุ่มเทคโนโลยี หลังจากบริษัทหลักทรัพย์มิซูโฮได้ปรับลดอันดับความน่าลงทุนของหุ้นบริษัทแอปเปิล อิงค์ สู่ระดับ ‘neutral’ จาก ‘buy’